Source: http://www.legex.ro/Ordin-3362-2017-152126.aspx
Timestamp: 2017-10-21 05:11:10+00:00

Document:
Ordinul 3362/2017 | Legislatie gratuita
Ordinul Nr.3362 din 22.02.2017
privind aprobarea Metodologiei de monitorizare specială a Universităţii „Tibiscus" din Timişoara
În baza prevederilor art. 216 alin. (2) lit. c) din Legea educaţiei naţionale nr. 1/2011, cu modificările şi completările ulterioare, şi a prevederilor Ordonanţei de urgenţă a Guvernului nr. 75/2005 privind asigurarea calităţii educaţiei, aprobată cu modificări prin Legea nr. 87/2006, cu modificările şi completările ulterioare,în conformitate cu prevederile Hotărârii Guvernului nr. 1.418/2006 pentru aprobarea Metodologiei de evaluare externă, a standardelor, a standardelor de referinţă şi a listei indicatorilor de performanţă a Agenţiei Române de Asigurare a Calităţii în Învăţământul Superior, cu modificările ulterioare,în temeiul prevederilor Hotărârii Guvernului nr. 26/2017 privind organizarea şi funcţionarea Ministerului Educaţiei Naţionale,ministrul educaţiei naţionale emite prezentul ordin. Articolul 1Se aprobă Metodologia de monitorizare specială a Universităţii „Tibiscus" din Timişoara, prevăzută în anexa care face parte integrantă din prezentul ordin. Articolul 2Monitorizarea specială a Universităţii „Tibiscus" din Timişoara se realizează pe o perioadă de 18 luni, începând cu data publicării prezentului ordin în Monitorul Oficial al României, Partea I. Articolul 3În vederea aplicării prevederilor art. 2 cu ocazia vizitei de monitorizare, se va numi prin ordin de serviciu comisia de monitorizare specială a Universităţii „Tibiscus" din Timişoara. Articolul 4Direcţia generală învăţământ universitar va duce la îndeplinire prevederile prezentului ordin. Articolul 5 Prezentul ordin se publică în Monitorul Oficial al României, Partea I. Ministrul educaţiei naţionale, Pavel Năstase ANEXĂMETODOLOGIE de monitorizare specială a Universităţii „Tibiscus" din Timişoara Articolul 1Universitatea „Tibiscus" din Timişoara, instituţie de învăţământ superior, care face parte din sistemul naţional de învăţământ, conform Legii nr. 484/2002 privind înfiinţarea Universităţii „Tibiscus" din Timişoara, este monitorizată pe o perioadă de 18 luni, începând cu data publicării prezentei metodologii în Monitorul Oficial al României, Partea I. Articolul 2(1) Monitorizarea specială se referă la întreaga activitate desfăşurată de către Universitatea „Tibiscus" din Timişoara şi vizează asigurarea respectării standardelor legale de calitate specifice învăţământului superior, privind întreaga activitate didactică, de cercetare ştiinţifică, financiară, administrativă, de finalizare a studiilor, de eliberare a actelor de studii.(2) În procesul de monitorizare a activităţii, Ministerul Educaţiei Naţionale colaborează atât cu Agenţia Română de Asigurare a Calităţii în Învăţământul Superior (ARACIS), cât şi cu alte instituţii de învăţământ superior acreditate, precum şi, după caz, cu alte organisme specializate ale statului. Articolul 3(1) Universitatea „Tibiscus" din Timişoara elaborează un plan de măsuri în vederea asigurării respectării reglementărilor privind organizarea şi funcţionarea învăţământului superior, cercetarea universitară, managementul financiar, etica universitară şi asigurarea calităţii în învăţământul superior.(2) Universitatea „Tibiscus" din Timişoara va aproba şi promova Carta universitară, cu avizul favorabil al membrilor fondatori ai universităţii şi o va transmite la Ministerul Educaţiei Naţionale, însoţită de documentele doveditoare ale calităţii de membru fondator.(3) Universitatea „Tibiscus" din Timişoara, pe perioada monitorizării, are obligaţia de a prezenta semestrial Ministerului Educaţiei Naţionale rapoarte de progres privind îndeplinirea planului de măsuri asumat, menţionat la alin. (1).(4) Aceste rapoarte vor conţine informaţii referitoare la:a)evidenţa studenţilor înmatriculaţi pe specializări, forme de învăţământ şi locaţii geografice; b)registre matricole, cataloage de examene, transferuri, exmatriculări; c)planuri de învăţământ; d)personal didactic, state de funcţii; e)bază materială; f)capacitate instituţională, spaţii de cazare; g)alte aspecte din activitatea instituţiei; h)evoluţia implementării planului de măsuri menţionat la alin. (1). Articolul 4În situaţia în care pe perioada monitorizării se constată neîndeplinirea planului de măsuri asumat, se vor avea în vedere următoarele măsuri: 1. Universitatea „Tibiscus" din Timişoara nu poate organiza examene de admitere în anul I la specializările/programele de studii universitare; 2. Universitatea „Tibiscus" din Timişoara nu poate organiza examene de finalizare a studiilor universitare. Aceste examene vor fi organizate de către instituţii de învăţământ superior de stat care îndeplinesc condiţiile prevăzute de lege, pe baza unui protocol; 3. alte măsuri prevăzute de lege. Articolul 5(1) Comisia de monitorizare specială se va deplasa ori de câte ori este nevoie la instituţie pentru a verifica conformitatea şi realitatea celor precizate de către universitate în rapoartele de progres transmise şi va întocmi rapoarte ce vor prezenta stadiul îndeplinirii planului de măsuri elaborat de către Universitatea „Tibiscus" din Timişoara, problematica menţionată în art. 3 alin. (1) şi (3), precum şi alte aspecte semnalate la faţa locului.(2) În luna martie, comisia de monitorizare specială va solicita universităţii informaţii în legătură cu depunerea de către Universitatea „Tibiscus" din Timişoara a unui dosar de evaluare instituţională la ARACIS sau la altă agenţie de asigurare a calităţii, din ţară sau din străinătate, înregistrată în Registrul European pentru Asigurarea Calităţii în Învăţământul Superior (EQAR).(3) În funcţie de rezultatele monitorizării speciale şi de propunerile formulate de către ARACIS sau de către o altă agenţie de asigurare a calităţii, din ţară sau din străinătate, înregistrată în Registrul European pentru Asigurarea Calităţii în Învăţământul Superior (EQAR), ori la propunerea formulată de către comisia de monitorizare specială, vor fi aplicate măsurile prevăzute de lege.
COMENTARII la Ordinul 3362/2017
Momentan nu exista niciun comentariu la Ordinul 3362 din 2017
Alte acte pe aceeaşi temă cu Ordin 3362/2017

References: Articolul 1
 Articolul 2
 Articolul 3
 Articolul 4
 Articolul 5
 Articolul 1
 Articolul 2
 Articolul 3
 Articolul 4
 Articolul 5